Na temelju članka 118., stavka 2., alineje 3. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10, 90/11., 16/12., 86/12.,126/12., 94/13., 152/14., 07/17., 68/19., 98/19., 24/20.), članka 28. Statuta, članka 35. Zakona o ograničavanju uporabe duhanskih i srodnih proizvoda (Narodne novine br. 45/17.,114/18.) te članka 2. Pravilnika o provođenju aktivnosti u školskim ustanovama na promicanju spoznaje o štetnosti uporabe duhanskih proizvoda za zdravlje (Narodne novine br. 176/03.), Školski odbor IV. gimnazije, Zagreb na prijedlog ravnateljice na sjednici održanoj 14. lipnja 2021. godine donio je

**P R A V I L N I K**

**O PROMICANJU SPOZNAJE O ŠTETNOSTI UPORABE DUHANSKIH I**

**SRODNIH PROIZVODA ZA ZDRAVLJE**

## **I. OPĆE ODREDBE**

Članak 1.

(1) Pravilnikom o promicanju spoznaje o štetnosti uporabe duhanskih i srodnih proizvoda za zdravlje (u daljnjem tekstu: Pravilnik) u IV. gimnaziji iz Zagreba (u daljnjem tekstu: Škola) sa svrhom zaštite zdravlja utvrđuju se:

* mjere ograničavanja uporabe duhanskih i srodnih proizvoda,
* promicanje spoznaje o štetnosti uporabe duhanskih i srodnih proizvoda,
* preventivne mjere protiv pušenja,
* nadzor nad provedbom odredaba ovoga Pravilnika prema zakonskim odredbama.

(2) Izrazi koji se u ovom Pravilniku koriste za osobe u muškom rodu neutralni su i odnose se na muške i ženske osobe.

Članak 2.

1. Pod pojmom duhanskih i srodnih proizvoda smatraju se: rezani duhan,

cigarete, cigare, cigarilosi, duhan za lulu, duhan za žvakanje i šmrkanje, električne cigarete s nikotinskim punjenjem ili bez nikotinskog punjenja i vodene lule.

Članak 3.

(1) Pod pojmom pušenja duhanskih i srodnih proizvoda podrazumijeva se uporaba duhanskih i srodnih proizvoda bez obzira je li dim nastao izgaranjem duhana, udisanjem ili ne, čija je posljedica dokazano oštećenje zdravlja pušača i svih nepušača koji su izloženi duhanskom dimu.

Članak 4.

1. Promicanje spoznaje o štetnosti uporabe duhanskih i srodnih proizvoda provodi se permanentno, ponajprije u Školi, a prema potrebi i izvan Škole.

1. U provođenju odredaba ovog Pravilnika Škola surađuje s roditeljima/ skrbnicima, ustanovama za zaštitu zdravlja i drugim mjerodavnim čimbenicima društvene zajednice.

## **II. MJERE OGRANIČAVANJA UPORABE DUHANSKIH I SRODNIH PROIZVODA**

Članak 5.

1. Polazeći od znanstvenih dokaza pojave bolesti i oštećenja zdravlja kao posljedica pušenja koje pogoduje razvoju niza bolesti i skraćuje život pušača, a štetno utječe i na nepušače koji borave u zatvorenom prostoru u kojem se puši, zakonskim odredbama ograničava se uporaba duhanskih i srodnih proizvoda te se pušenje zabranjuje u svim zatvorenim javnim prostorima i u prostorima koji su funkcionalni dio prostora u kojima se obavlja djelatnost odgoja i/ili obrazovanja.

1. Zabranjeno je pušenje duhanskih i srodnih proizvoda u svim zatvorenim prostorima Škole te u prostorima Škole koji se ne smatraju zatvorenim javnim prostorom, a funkcionalni su dio prostora u kojem se obavlja djelatnost odgoja i obrazovanja odnosno na prostoru koji je udaljen manje od 20 metara od ulaza u zgradu Škole.

1. Pod pojmom zatvorena prostorija Škole smatraju se: zbornica, učionice, specijalizirane učionice i kabineti, knjižnica, sportska dvorana, svečana dvorana, pismohrana, hodnici, sanitarni prostori, predvorje Škole, ured ravnatelja, referada, ured tajnika školske ustanove i voditelja računovodstva školske ustanove, soba stručnih suradnika, prostorije za odlaganje sredstava za čišćenje, školska kantina i svi ostali prostori koji se nalaze unutar zidova sveukupnog školskog objekta.

1. Po pojmom funkcionalni dio prostora u kojem se obavlja djelatnost odgoja i obrazovanja smatraju se: vanjski školski sportski tereni (igralište i staze za trčanje), glavni i sporedni uzlazi/izlazi u školski objekt i pripadajuće stubište te prostor udaljen manje od 20 metara od ulaza u zgradu Škole.

1. Svi zaposlenici Škole, učenici, roditelji/skrbnici, osobe na studentskoj praktičnoj nastavi, vanjski suradnici, kao i svi drugi posjetitelji Škole obvezni su pridržavati se odredaba o apsolutnoj zabrani pušenja u unutarnjem i vanjskom prostoru Škole koji je funkcionalni dio prostora Škole.

Članak 6.

(1) U školskom prostoru iz članka 5. stavka 2.- 4. ovoga Pravilnika ne smiju se nalaziti pepeljare.

(2) Oznake o zabrani pušenja trebaju biti istaknute na vidnim mjestima u Školi.

**III. PROMICANJE SPOZNAJE O ŠTETNOSTI UPORABE DUHANSKIH I SRODNIH**

# PROIZVODA

Članak 7.

1. Škola promiče spoznaju o štetnosti uporabe duhanskih i srodnih proizvoda za zdravlje u svim aktivnostima provedbe redovite naobrazbe.

1. U okviru provođenja aktivnosti kojima je cilj promicanje spoznaje o štetnosti uporabe duhanskih i srodnih proizvoda te usvajanje navika zdravijeg i kvalitetnijeg života bez pušenja, stručna tijela Škole, nastavnici i stručni suradnici obvezni su:

* informirati učenike o štetnosti utjecaja duhanskih i srodnih proizvoda na zdravlje,
* promicati značenje zdravlja u tjelesnom, duhovnom i socijalnom smislu,
* promicati usvajanja zdravih životnih navika u radu i ponašanju,
* poticati učenike na razmišljanje i prihvaćanje pozitivnih životnih vrijednosti,
* poticati učenike u pronalaženju zadovoljstva u raznolikim školskim aktivnostima,
* pomagati roditeljima/ skrbnicima u odgoju djece/ učenika kako bi vodili zdrav i kvalitetan život,
* skrbiti o unaprjeđivanju zdravlja učenika i preventivi bolesti,
* surađivati s ustanovama socijalne skrbi, zdravstvenim ustanovama i drugim odgovarajućim ustanovama, udrugama i tijelima,
* upoznavati učenike i roditelje s propisima koji se odnose na ograničavanje i zabranu uporabe duhanskih i srodnih proizvoda.

Članak 8.

(1) Uz aktivnosti iz članka 7. ovoga Pravilnika Škola može provoditi i druge aktivnosti za ograničavanje uporabe duhanskih i srodnih proizvoda te usvajanje navika zdravijeg i kvalitetnijeg života bez pušenja u skladu s novim znanstvenim i stručnim dostignućima te prema financijskim i organizacijskim mogućnostima.

## **IV. PREVENTIVNE MJERE PROTIV PUŠENJA**

Članak 9.

(1) Pod preventivnim mjerama protiv pušenja podrazumijevaju se sustavne i kontinuirane aktivnosti vezane uz promicanje spoznaje o štetnim posljedicama pušenja s ciljem poboljšanja kvalitete života i očuvanja zdravlja.

Članak 10.

1. Škola je kao javna ustanova koja obavlja djelatnost odgoja i obrazovanja obvezna promicati spoznaje o štetnosti uporabe duhanskih i srodnih proizvoda za zdravlje među svim polaznicima Škole od prvog do četvrtog razreda srednje škole u okviru redovite naobrazbe.

1. Škola može izvoditi posebne preventivne programe protiv pušenja koje su sastavni dio godišnjeg plana i program rada Škole te školskog kurikuluma za tekuću školsku godinu.

Članak 11.

1. Programima iz članka 10., stavka 2. ovoga Pravilnika utvrđuju se sadržaji

i oblici izvođenja programa, trajanje programa te zaposlenici odnosno izvršitelji,

prostorni odnosno materijalni i drugi uvjeti.

1. Programi iz članka 10., stavka 2. ovoga Pravilnika donose se u svezi

sljedećeg:

* upoznavanje učenika sa štetnostima i rizicima uporabe duhanskih i srodnih proizvoda,
* organiziranje slobodnog vremena učenika,
* izrada zajedničkih projekata učenika, nastavnika i stručnih suradnika,
* uključivanje učenika u kulturno-umjetničke i sportske aktivnosti,
* sudjelovanje učenika u školskim i izvanškolskim natjecanjima, organiziranje izleta i odlasci u prirodu,
* osposobljavanje nastavnika i stručnih suradnika za učinkovito promicanje spoznaje o štetnosti uporabe duhanskih i srodnih proizvoda

Članak 12.

1. Ravnatelj Škole može u skladu s odredbama Statuta imenovati povjerenstvo za zaštitu od pušenja i provedbu mjera protiv pušenja (u daljnjem tekstu: Povjerenstvo).

1. U Povjerenstvo iz stavka 1. ovoga članka ravnatelj imenuje tri člana iz reda nastavnika i stručnih suradnika, a članovi Povjerenstva između sebe biraju predsjednika Povjerenstva.

1. Sjednice Povjerenstva saziva predsjednik Povjerenstva, a na rad Povjerenstva primjenjuju se odredbe Pravilnika o radu kolegijalnih tijela.

1. Povjerenstvo obavlja sljedeće poslove: prati pojavnost pušenja duhana i srodnih proizvoda u Školi, proučava uzroke pušenja i promiče nepušenje odnosno zdrav način života; daje prijedloge i mišljenja stručnim tijelima škole, nastavnicima i stručnim suradnicima u svezi s uočenim problemima pušenja; predlaže programe i aktivnosti, izdavanje prigodnih publikacija te nabavu primjerenih sredstava i opreme za ostvarivanje aktivnosti kojima je cilj promicanje spoznaje o štetnosti uporabe duhanskih i srodnih proizvoda te usvajanje navika zdravijeg i kvalitetnijeg života bez pušenja.

1. U radu Povjerenstva prema pozivu predsjednika mogu sudjelovati i druge osobe koje svojom stručnošću i iskustvom mogu pomoći Povjerenstvu u obavljanju poslova za koje je osnovano.

1. Povjerenstvo se imenuje na tri godine te o svom radu podnosi godišnje izvješće ravnatelju i Školskom odboru.

## **V. NADZOR NAD PROVEDBOM ODREDBE O ZABRANI PUŠENJA**

Članak 13.

(1) Ravnatelj Škole je odgovorna osoba za provedbu apsolutne zabrane pušenja u Školi kao ustanovi za odgoj i obrazovanje sukladno odredbama ovoga Pravilnika.

Članak 14.

1. Inspekcijski nadzor nad provedbom odredaba Zakona o ograničavanju

uporabe duhanskih i srodnih proizvoda u ustanovama odgoja i obrazovanja obavljaju nadležni inspektori sukladno odredbama Zakona o ograničavanju

uporabe duhanskih i srodnih proizvoda.

Članak 15.

1. U slučaju kršenja apsolutne zabrane pušenja u Školi kao ustanovi za odgoj i obrazovanje propisane su novčane sankcije sukladno odredbama Zakona o ograničavanju uporabe duhanskih i srodnih proizvoda.

1. Novčana kazna u iznosu od 70.000,00 – 150.000,00 kuna propisana je Školi kao pravnoj osobi ako ne osigura zabranu pušenja u zatvorenom školskom prostoru i ako ne osigura poštovanje zabrane pušenja na prostoru koji je udaljen manje od 20 metara od ulaza u zgradu Škole.

1. Novčana kazna u iznosu od 5.000,00 – 15.000,00 kuna za prekršaj iz stavka 2. ovoga članka propisana je i za fizičku osobu te odgovornu osobu u pravnoj osobi odnosno u Školi.

1. Novčana kazna u iznosu od 1.000,00 kuna na mjestu izvršenja propisana je za fizičku osobu ako puši duhanski ili srodni proizvod, ili biljni proizvod, ili rabi elektroničku cigaretu s nikotinskim punjenjem ili bez nikotinskog punjenja ili vodenu lulu u zatvorenom prostoru Škole i/ili u vanjskom funkcionalnom prostoru koji je udaljen manje od 20 metara od ulaza u zgradu Škole.

## **VI. PRIJELAZNE I ZAVRŠNE ODREDBE**

Članak 16.

1. Ovaj Pravilnik se može mijenjati odnosno dopunjavati na način i po

postupku po kojem je i donijet.

Članak 17.

1. Stupanjem na snagu ovoga pravilnika prestaje važiti Pravilnik o

Promicanju spoznaje o štetnosti uporabe duhanskih proizvoda za zdravlje

KLASA: 003-06/09-30/06, URBROJ: 251-282-02-09 od 16.lipnja 2009.

KLASA:012-04/21-01/3

URBROJ:251-282-21-02

Zagreb,14. lipnja 2021.

PREDSJEDNICA ŠKOLSKOG ODBORA

Darja Ševeljeviić Gamoš,dipl.ing.

Ovaj Pravilnik stupa na snagu danom objavljivanja na oglasnoj ploči Škole /mrežnoj stranici Škole, Pravilnik je objavljen na oglasnoj ploči Škole dana 15. lipnja 2021.godine.

RAVNATELJICA

Sonja Kamčev Bačani, prof.